[pic] | EUROOPA ÜHENDUSTE KOMISJON |

Brüssel 16.10.2008

KOM(2008) 605 lõplik

2006/0143 (COD)

KOMISJONI ARVAMUS, milles käsitletakse EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusi nõukogu ühises seisukohas seoses ettepanekuga, milles käsitletakse

EUROOPA PARLAMENDI JA NÕUKOGU MÄÄRUST, millega kehtestatakse toidu lisaainete, ensüümide ning lõhna- ja maitseainete lubade andmise ühtne menetlus

MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel

2006/0143 (COD)

KOMISJONI ARVAMUS, milles käsitletakse EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusi nõukogu ühises seisukohas seoses ettepanekuga, milles käsitletakse

EUROOPA PARLAMENDI JA NÕUKOGU MÄÄRUST, millega kehtestatakse toidu lisaainete, ensüümide ning lõhna- ja maitseainete lubade andmise ühtne menetlus

1. Sissejuhatus

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendis teisel lugemisel tehtud muudatusettepanekute kohta. Komisjon esitab allpool oma arvamuse parlamendi muudatusettepanekute kohta.

2. Taust

Euroopa Parlamendile ja nõukogule ettepaneku edastamise kuupäev (dokument KOM(2006) 0423 (lõplik) – 2006/0143 (COD): | 28. juuli 2006 |

Euroopa Majandus- ja Sotsiaalkomitee arvamuse kuupäev: | 25. aprill 2007 |

Euroopa Parlamendi arvamuse kuupäev (esimene lugemine): | 10. juuli 2007 |

Muudetud ettepaneku edastamise kuupäev: Poliitilise kokkuleppe kuupäev: | 24. oktoober 2007 17. detsember 2007 |

Ühise seisukoha vastuvõtmise kuupäev: | 10. märts 2008 |

Euroopa Parlamendi arvamuse kuupäev (teine lugemine): | 8. juuli 2008 |

3. Ettepaneku eesmärk

Põhimõtte „tootjalt tarbijale” alusel toimuva ühenduse õigusaktide täiendamise raames teatas komisjon toiduohutust käsitlevas valges raamatus oma kavatsusest ajakohastada ja täiustada toidu lisaaineid ning lõhna- ja maitseaineid käsitlevaid kehtivaid õigusakte ning kehtestada erisätted toiduensüümide kohta.

Kõnealuse ettepanekuga püütakse tagada siseturu nõuetekohane toimimine, tagades samas ka inimeste tervise kõrgetasemelise kaitse seoses toidu lisaainete, ensüümide ning lõhna- ja maitseainetega.

Selleks kehtestatakse ühtne, tsentraliseeritud, tõhus ja läbipaistev lubade andmise menetlus, mis põhineb Euroopa Toiduohutusameti (EFSA) tehtud riskihindamisel ning riskijuhtimissüsteemil, milles komisjon osaleb regulatiivkomitee menetluse raames (komiteemenetlus). Komisjonile tehakse ülesandeks koostada EFSA teaduslike hindamiste alusel üldine ühenduse loetelu iga asjaomase ainekategooria kohta ning seda korras hoida ja ajakohastada. Kui aine kantakse ühte nendest loeteludest, on selle kasutamine üldjuhul lubatud kõikidele ühenduse ettevõtjatele.

4. Komisjoni arvamus Euroopa Parlamendi tehtud muudatuste kohta

Euroopa Parlament hääletas teisel lugemisel tervikteksti poolt, mis sisaldab mitut ühise seisukoha tekstis tehtavat muudatust. Tekst on nõukogu, Euroopa Parlamendi ja komisjoni vahel peetud läbirääkimiste tulemus. Kõik muudatused on peamiselt tehnilist laadi ning järgivad ja tugevdavad esialgse ettepaneku kõige olulisemaid põhimõtteid, nagu menetluse läbipaistvus ja toiduaineid käsitlevate õigusaktide keskkonnaalased aspektid. Kõige olulisema muudatusena lisatakse põhjendus, milles selgitatakse, et edaspidi võib valdkondlikes üksiktekstides kehtestada erandeid ühtsest lubade andmise menetlusest, et võimaldada teatavatel tingimustel eelislubade andmist. Ühe muudatuse kohaselt pikendatakse kuuest kuust üheksa kuuni tähtaega, mille jooksul peab EFSA hindama aine ohutust.

Komisjon nõustub kõigi parlamendis hääletamise teel heakskiidetud muudatustega. Euroopa Parlamendis toimunud teise lugemise tulemus oli väga positiivne.

5. Järeldus

EÜ asutamislepingu artikli 250 lõike 2 kohaselt muudab komisjon vastavalt eespool esitatule oma ettepanekut.